### 10.    Beslutning om godkendelse af ejerstrategi for Kara/Noveren I/S

**Åbent**

Sagsnr.: 326-2016-41369       J.nr.: 07.00.00           Dokumentnr.:
326-2016-279523

**Sagstype**

Beslutning.

**Resume og sagens baggrund**

Ejerkreds og bestyrelse i det fælleskommunale affaldsselskab
Inge HolmNoveren I/S har besluttet, at der skal udarbejdes en fælles ejerstrategi
for Kara/Noveren.

Udkast til ejerstrategi forelægges til godkendelse i de ni
ejerkommuners kommunalbestyrelser.

**Indstillinger**

Direktøren indstiller, at Teknik- og Miljøudvalget anbefaler
Økonomiudvalget og Kommunalbestyrelsen at godkende ejerstrategien for
Inge HolmNoveren I/S.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På fællesmøde den 17. marts 2015 med borgmestrene i
Inge HolmNoveren I/S ejerkreds og bestyrelsen blev det besluttet, at der skal
udarbejdes en fælles ejerstrategi for Kara/Noveren. Forslaget til ejerstrategi
er udarbejdet af en arbejdsgruppe bestående af kommunaldirektørerne fra
Kalundborg, Roskilde og [adresse] med inddragelse af ejerudvalget.

Forslaget blev drøftet på borgmestermøde den 27. juni 2016, og
borgmestrene og bestyrelsen for Kara/Noveren anbefaler forslaget. Udkast
til ejerstrategi forelægges til godkendelse i de ni ejerkommuners
kommunalbestyrelser.

Ejerstrategien sætter fokus på at sikre et aktivt ejerskab
og god selskabsledelse, hvilket forudsætter et godt, konstruktivt og positivt
samarbejde mellem selskabets ledelse og ejerne, og at kommunerne og selskabet
sikrer dette.

Ejerkommunerne har en fælles vision om at virksomheden
drives effektivt, med særlig fokus på at skabe miljømæssige og økonomisk
bæredygtige løsninger. Virksomheden skal være innovativ og gå foran i
udviklingen af affaldssektoren, gerne i samarbejde med virksomheder,
forskningsinstitutioner og øvrige aktører i branchen.

Kommunerne deltager i et ejerudvalg, der består af de ni
ejerkommuner, som er repræsenteret ved kommunaldirektør, teknisk direktør eller
anden chef på strategisk ledelsesniveau udpeget af den enkelte kommune. Selskabet
repræsenteres ved direktionen. Ejerudvalget har til formål at bidrage til at
sikre den fornødne administrative koordinering og informationsudveksling på
administrativt niveau, herunder undgå "overraskelser", mellem selskabets
direktion og interessentkommunerne og at bidrage til den fornødne forberedelse af
kommunernes beslutninger om selskabets forhold.

Forinden igangsætning af større strategiske tiltag for
selskabet med væsentlig betydning for selskabet og ejerkommunerne eller
undersøgelser heraf, skal der indkaldes til et borgmestermøde, hvor alle
interessentkommuner deltager. Ved mødet fremlægges kommissorium for selskabets
videre arbejde med større strategiske ændringer, som skal godkendes af
borgmestrene, inden det videre arbejde igangsættes.

Kommunerne og K/N skal i den daglige drift være gode
samarbejdspartnere på alle niveauer. Dialogen foregår i [adresse] samt ad
hoc grupper. Selskabet skal desuden samarbejde med interessentkommunerne i
forbindelse med udarbejdelse af kommunale planer, strategier mv., herunder
bidrage med alle relevante oplysninger, som kommunerne har behov for i den forbindelse.

**Økonomiske konsekvenser**

Der er ikke økonomiske konsekvenser ved godkendelse af
ejerstrategien.

**Teknik- og Miljøudvalgets møde
den 8. september 2016:**

Anbefales.

Yan Overgaard (Ø) stemte imod, idet det ønskes
tilføjet, at borgmesteren forpligtes til forud for vedtagelse af større
strategiske tiltag at fremlægge disse for Kommunalbestyrelsen.

**Økonomiudvalgets møde den 14.
september 2016:**

Anbefales.

Yan Overgaard (Ø) stemte imod, idet det ønsket
tilføjet, at borgmesteren forpligtes til, forud for vedtagelsen af større
strategiske tiltag, at fremlægge disse for Kommunalbestyrelsen.

**Bilag**

|  |  |
| --- | --- |
| Udkast til ejerstrategi for Kara/Noveren I/S | 326-2016-279514 |